Mazurek, Milan, poslanec NR SR (2021-07-23):
Vypočujte si to, viem, že ste jednoduchý, viem, že máte malé IQ, ale možno raz na to prídete. Celé vaše vystúpenie bolo ö, ö, ö a ö. To ste vy, úroveň pána Kazdu. Hovoríte tu, že občania by si mali sami platiť za svoju zdravotnú starostlivosť, ak si do seba nechcú niečo pichnúť. A ja vám to hovorím znovu, pán Kazda, keby som bol taká istá kreatúra a bezcitný človek ako vy, tak poviem, že vy ako fajčiar si za akékoľvek zdravotné následky súvisiace s vaším zlozvykom máte taktiež platiť sám. Dostanete rakovinu, bohužiaľ! Ale nie som taká kreatúra a nepozerám sa na ľudí len cez čísla a cez matematické tabuľky ako ľudia v SaS-ke, ale rešpektujem slobodnú ľudskú vôľu. Rešpektujem demokraciu, rešpektujem ľudské práva, Norimberský kódex, rozhodnutie Rady Európy, to je niečo, čo vám nehovorí nič. Vám to nehovorí nič, pretože vy sa na ľudí pozeráte ako na svojich otrokov, na tých, ktorí majú plniť vaše príkazy, a je vám úplne jedno, aká je ich slobodná vôľa. Bez hanby tu zavádzate opatrenie, ktoré nie je, že poďme diskutovať, či to je apartheid, to je normálny apartheid priamo definovaný podľa Trestného zákona. Ak určitej veľkej skupine obyvateľstva, v tomto prípade väčšine národa, zakážete užívať rovnaké výhody ako zvyšku a chodiť na tie isté miesta ako zvyšku, to je apartheid, rozumiete? Je to v Trestnom zákone. Ľudia budú dávať trestné oznámenia, ja ich vyzývam k tomu, že keď táto fašistická lúza schváli tento zákon, dávajte na nich trestné oznámenia, pretože toto je apartheid, pretože toto je ten posledný krok, kedy táto vláda chcela spečatiť tú nálepku fašizmu, ktorou sa môže tak veselo hrdiť pred celým svetom. Pred celým svetom. Nikdy neriešila situáciu v zdravotníctve, zmohla sa len na to, že míňala miliardy eur na nezmyselné testovanie. Trnavská firmička si v rozpore so zákonom o verejnom obstarávaní nakupovala testy, aby sa Matovič mohol nabaľovať. Tu klamal, že nepozná človeka, ktorý vlastní tú trnavskú firmu. Spôsobili najhoršie čísla v celej Európe, na celom svete a dnes ako riešenie, spásonosná vakcína a musíte si ju dať povinne. A musíte si ju dať povinne. A keď nie a príde očkovacia lotéria, 100, 200 miliónov eur len tak. Veď dajte tie peniaze do zdravotníctva! Sedíte na zadku, nerobíte nič, nestaráte sa, čo bude so zdravotníctvom, a keď vám to tu opakujeme, tak ste ticho, a potom poviete, opozícia nenavrhuje nič. Navrhujeme vám, buďte normálni, ale toho nie ste schopní. Toho nie ste schopní, to je ten problém. Ľudia sú právom rozčúlení, sú vonku a vy sa im bojíte postaviť. Bojíte sa im postaviť a povedať im do očí, ste pre nás menejcenná lúza, lebo tu to hovoríte, tu ste chránení policajtmi, tu ste za veľkými múrmi, ale choďte to povedať tým ľuďom! Čo si myslíte, že v piatok o obedu, na celý deň sem prídu, vezmú si voľno z práce, že nemajú nič iné na práci, že nemajú nič, čo by mohli robiť radšej? Oni sú tu zo zúfalstva. Nikdy v živote ich žiadna vláda nevyburcovala, nedohnala do takého stavu, že tu museli takto prísť a celý deň tu stáť a bojovať za svoju slobodu! Nikdy, lebo tu nebola nikdy takáto fašistická vláda, ako ste vy! Nikdy to nedošlo až do takýchto krajností! Nikdy to nedošlo tak, že ľudia museli blokovať parlament, aby sa neschválil nejaký zákon, ktorý z nich urobí podľudí! A ešte, ten najhorší argument, ktorý tu títo jednoduchí ľudia používajú, prečo je takýto zákon dobrý, je vraj, že to pomôže ekonomike. Ja sa vás pýtam, vy géniovia, keď to prevádzkam, reštauráciám, fitnescentrám, cestovným agentúram, komukoľvek inému, obmedzí vstup 60 % obyvateľov Slovenskej republiky ako potenciálnych zákazníkov, ktorí sa budú musieť dať povinne testovať, ak do nich budú chcieť ísť, čo mnohí neurobia, ja napríklad to neurobím, ja na tie vaše špajchlovačky nebudem chodiť, tak čo tým asi spôsobíte? Tu sa z toho rehotaj, Žiak, presne, lebo ty máš garantovaný plat, ale choď to povedať majiteľovi tej reštaurácie, ktorým zoberiete väčšinu svojich klientov! Choďte im to povedať! Áno, smej sa tu ako debil, ale čo už iné má človek povedať na toto? Robíte to, že vy ekonomiku likvidujete, keď máte ľuďom pomáhať! Keď máte pomáhať podnikateľom, keď máte udržiavať pracovné miesta, tak vy prídete a vy tým prevádzam obmedzíte veľkú časť potenciálnych zákazníkov a ešte to pokrytecky, orwellovsky nazvete pomoc ekonomike. Jasné, vojna je mier a vakcína je sloboda, no nie? Ste neuveriteľní, ste doslova neuveriteľní, a táto vaša fašistická totalita, ktorú chcete zaviesť týmto nechutným zákonom, pokračuje ďalej. Bolo tu čítané, ja som to zverejnil tiež na svojom profile, to, čo poslal šéf zväzu Zboru väzenskej a justičnej stráže všetkým väzniciam, že väzeň má mať väčšiu šancu, že získa podmienečné prepustenie, ak sa dá zaočkovať. Ste chorí na hlavu?! Doteraz je zaočkovanie výhodou v takom veľkom rozsahu, že môže rozhodovať o tom, či väzeň dostane podmienečné prepustenie, že zaočkovaní členovia Zboru väzenskej a justičnej stráže majú mať väčšie výhody a väčšie osobné odmeny aj napriek tomu, že možno nemuseli podávať také výkony ako iní. Vy ste sa zbláznili?! Toto všetko vám ešte príde normálne, že väzni, ktorí nie sú zaočkovaní, majú mať zakázané kontaktné návštevy? Toto všetko je pre vás ochrana ľudských práv a ochrana zdravia? Veď každý, každý, kto trošku uvažuje, vidí, že tu už dávno o vírus nejde, že ide o zavádzanie to-ta-li-ty, kde ľudia budú na každý aspekt svojho života potrebovať nejakú povolenku, ktorú im zo svojej vlastnej vôle a z milosti udelí vláda, ak splnia jej nariadené rozkazy. Jasné, že ľudia sú doslova bez seba. Jasné, že ľudia strácajú nervy. Jasné, že vám to tu chodia hovoriť a protestovať, pretože vás majú plné zuby. Pretože ste zmarili referendum, pretože sa bránite možnosti dať ľuďom šancu rozhodnúť sa sami o tom, čo ste zač, pretože namiesto toho, aby ste boli ticho, namiesto toho, aby ste ich nechali normálne žiť a tie peniaze, ICH peniaze, ktoré rozhadzujete na sprostosti, dali do zdravotníctva, lebo s vírusmi sa bojuje v nemocniciach a nie v lockdownoch, tak namiesto toho, namiesto toho ich ďalej míňate na sprostosti a ešte tu vytvárate nadľudí a podľudí ako totalitné režimy minulosti. Vy nielenže sa musíte hanbiť, vy ste odporné kreatúry, ktoré sa musia báť tých ľudí za to všetko, čo ste im spravili. Ja si neviem predstaviť, jak vy ďalej budete fungovať a existovať na Slovensku. Vás ľudia už tak nenávidia, že to ani nie je možné. Ja cítim tak obrovskú nenávisť voči tejto vláde od ľudí, kdekoľvek sa s nimi bavím, že vy sa môžete zatvárať do tejto svojej ulity, môžete tu chodiť tunelom ako potkani popod celú tú Národnú radu, lebo sa bojíte postaviť tým ľuďom, ktorí sú vonku. Ale to takto nepôjde naveky, tí ľudia vám to raz zrátajú. Vy sedíte na Slovensku ako na sude s pušným prachom. Minimálne 1. septembra očakávajte masový protest. Ľudia sú odhodlaní ísť do generálneho štrajku. Veď vy za chvíľku zistíte, že vy ani nemáte komu vládnuť, lebo ľudia vás budú úplne ignorovať. A kto myslíte, že za to môže, opozícia?! Jasné, že to budete takéto nálepky dávať, ale môžete za to len vy sami, lebo aj v iných štátoch majú problémy, ale nikde to nedopadlo takto tragicky. Nikde sa to nezvrhlo tak ako u vás, nikde! Takže ešte raz, tento návrh zákona môže podporiť len zvrátený fašista. Tento návrh zákona môže podporiť len človek, ktorý má 60 % obyvateľov Slovenskej republiky v súčasnosti za menejcenných podľudí, ktorých považuje za akýsi hnoj, s ktorými treba narábať ako s otrokmi. To ste vy, tí, ktorí za to idete hlasovať. Ak toto podporíte, ešte sa tu z toho smejete doslova ako veľmi, už nebudem vám ani nadávať, lebo veď vám nadávajú všetci, už možno, zrejme aj vaša rodina, ale ako veľmi, veľmi málo inteligentní ľudia. Keď toto podporíte, keď takýmto spôsobom zdevastujete národ, keď ho takto pripravíte o slobodu, národ vám to raz zráta. Ten čas príde určite, iná, iné východisko z toho v podstate ani nie je. Tá nenávisť voči vám, tá sa dá doslova krájať a vy si za toto všetko môžete sami, pretože ste naozaj len fašistické kreatúry.